google/wiki40b huggingface dataset:
Narvydžių (Skuodo) kapinės

Narvydžių (Skuodo) kapinės – kapinės Skuodo rajono savivaldybėje, Narvydžių kaimo pietinėje dalyje, kelio Narvydžiai–Mažieji Rūšupiai kairėje pusėje.

Kapinės

Plotas – 3,16 ha. Pailgos šiaurės vakarų – pietryčių kryptimi. Ilgis – 360 m, plotis: pietrytinėje dalyje – 60 m, centrinėje dalyje – 100 m, šiaurės vakarinėje dalyje – 95 m.
Seniausia yra pietrytinė kapinių dalis. Ji 73 x 60 m dydžio, iš pietvakarių, pietryčių ir šiaurės rytų pusių apjuosta akmenų aptvaro, kurio pietvakarinėje dalyje įrengti vartai. Viduryje stovi stulpinės konstrukcijos varpinė, monumentalus kryžius (XX a. II p.) ir granito koplytėlė su kaltiniu kryželiu (pastatyta apie 1915 m.; registrinis kultūros paveldo objektas; 2012 m. atnaujinta).
Centrinė kapinių dalis 133 x 100 m dydžio, suskirstyta išilgai ir skersai einančiais takais, apaugusi aukštais lapuočiais medžiais. Iš šiaurės rytų, rytų ir pietvakarių pusių atitverta akmenų mūro tvora, ties kurios pietvakarinės dalies viduriu įrengti vartai. Šioje kapinių dalyje stovi medinė koplytėlė (1930 m.; registrinis kultūros paveldo objektas), palaidoti kunigai Pranciškus Žadeikis, Feliksas Marcinkevičius ir kt. Šiaurės vakariniame pakraštyje priešais naująsias kapines pastatytas monumentalus kryžius.
Naujausia yra šiaurės vakarinė kapinių dalis. Ji 150 x 95 m dydžio, iš šiaurės rytų, šiaurės vakarų ir pietvakarių pusių aptverta metaline tvora, o pietiniame pakraštyje prie gatvės įrengta automobilių stovėjimo aikštelė. Kapinėse stovi paminklas 1990 m. perlaidotiems Žemaičių apygardos Alkos ir Kardo rinktinių partizanams atminti (autorius Vilius Kazimieras Orvidas, 1991 m.).
Dauguma antkapinių paminklų akmeniniai. Yra keletas medinių, liaudies meistrų darbų skulptūrinių paminklų, o senesnėje kapinių dalyje išliko kaltinių ir iš ketaus lietų antkapinių kryžių.

Istorija

Kapinės įrengtos 1795 m., Žemaičių vyskupui uždraudus vyskupijoje mirusiuosius laidoti kaimų ir bažnytinėse kapinėse. Iki XX a. 5 deš. vidurio tai buvo Skuodo parapijos katalikų kapinės. XX a. I pusėje ir paskutiniame dešimtmetyje praplėstos šiaurės vakarų kryptimi.
University geležinkelio stotis

University geležinkelio stotis (angl. University railway station) – geležinkelio stotis Birmingame (JK, Anglija), Edžbastono rajone. Aptarnauja Birmingamo universitetą ir Karalienės Elžbietos ligoninę. Yra prie Cross-City linijos (Redičas-Birmingham New Street-Ličfildas), aptarnaujamos bendrovės London Midland, taip pat kelis reisus vykdo CrossCountry. Šalia stoties iškastas Birmingamo kanalas.
Geležinkelio stotis atidaryta 1978 m. Yra 2 platformos.
Pareto kreivė

Pareto kreivė (Pareto diagrama) – grafinis Pareto taisyklės atvaizdavimas, atskirų resursų kumuliatyvi priklausomybė (turto kaupimas, balsavimo rezultatai …) ar sutapimų rezultatai (nuo gyventojų skaičiaus, dalyvių aktyvumo …).

Istorija

Italų sociologas ir ekonomistas Vilfredas Paretas (1848–1923) 1897 metais pastebėjo, kad turtai visuomenėje pasiskirsto pagal taisyklę: padvigubėjus turtui, skaičius žmonių, pasiekusių tam tikrą lygį, sumažėja geometrine progresija su sąlyginai pastovia konstanta.
Šis empirinis modelis konkretaus paaiškinimo neturi, bet buvo bandymų jį modeliuoti.
Buvo modeliuojama pagal dvi bazines prielaidas – gerovė atskiram individui formuojasi keičiantis turtu su kitais (parduodant, apmokant darbą ir t. t.) arba dėl teigiamų ar neigiamų pajamų iš investicijų.
Modelis buvo išbandytas su hipotetine 1000 dalyvių grupe skirtingomis starto sąlygomis. Galiausiai turtas pasiskirstydavo kaip nurodyta Pareto taisyklėje, nepriklausomai nuo pajamų dydžio, jo variacijų ir ryšių tarp subjektų. Buvo išskirti tik du faktoriai, kurie turėjo įtakos kreivės išlinkimui: kuo tarp subjektų buvo daugiau ryšių, tuo buvo mažesnis atotrūkis tarp turtingų ir vargšų ir kuo nestabilesnės buvo pajamos (ar daugiau variacijų), tuo skirtumas tarp turtingiausių ir neturtingiausių didesnis.
Dėl to Paretas priėjo prie išvados, kad turto pasidalinimas visuomenėje užprogramuotas gamtos, tokį efektą galima palyginti, bet negalima panaikinti.
Vėtyklė (laikraštis)

Vėtyklė – JAV lietuvių katalikų mėnesinis laikraštis, leistas 1929–1930 m. Čikagoje.
Redaktorius-leidėjas C. S. Urbaitis.
XVI amžiaus 8-as dešimtmetis

XVI amžiaus aštuntasis dešimtmetis prasidėjo 1571 m. ir baigėsi 1580 m.
Tūkstantmečiai: 1 tūkstantmetis – 2 tūkstantmetis – 3 tūkstantmetis
Amžiai: XV amžius – XVI amžius – XVII amžius
Dešimtmečiai: 3-as 4-as 5-as 6-as 7-as - 8-as - 9-as 10-as 1-as 2-as 3-as
Metai: 1571 1572 1573 1574 1575 1576 1577 1578 1579 1580
Vilniaus miesto kredito draugijos pastatas

Istorija

Pastato projektas sudarytas 1930 m. Rūmų statyba vyko 1930–1931 m. 1938 m. statinys rekonstruotas (projekto autorius – Izaokas Smorgonskis).
1940 m. pastatas nacionalizuotas, jame buvo įkurta Valstybės draudimo įstaiga. 1944 m. čia įsikūrė taupomoji kasa ir Visasąjunginio kapitalinių įdėjimų finansavimo banko Lietuvos respublikinė kontora.
1990 m. įkūrus Lietuvos banką, pastatas tapo jo nuosavybe ir jame įkurtas Lietuvos banko Naujamiesčio skyrius. 1992 m. reorganizavus Lietuvos banką ir sukūrus Lietuvos valstybinį komercinį banką, pastarojo būstinė įsikūrė šiame pastate. 1996 m. rūmuose ėmė veikti Lietuvos banko Bankų priežiūros (vėliau – Kredito įstaigų) departamentas. 2012 m. šį departamentą panaikinus, jo patalpos perduotos Konkurencijos tarybai.
Lewben Group

Valdymas

Valdybos pirmininkas – Vilius Kavaliauskas (g. 1978 m.)
Valdybos nariai – Rita Kavaliauskienė (g.1978 m.), Justinas Klimašauskas (g. 1978 m.)
Nepriklausomas valdybos narys – Virginijus Lepeška (g. 1955 m. )

Istorija

2009 m. įkuriama bendrovė „Lewben Family Offices“, pirmoji Lietuvoje šeimos biuro paslaugų tiekėja.
2010 m. įsteigta VšĮ „Lietuvos išeivijos dailės fondas“
2010 m.  atidaromas biuras Nikosijoje (Kipras).
2012 m. įsteigta VšĮ „Lewben Art Foundation“.
2013 m. įsigyjama buhalterinių paslaugų bendrovė, ji pavadinama „Lewben Financial Services Center“. Vėliau įmonė buvo pervadinta į „Nordgain“.
2014 m. įsigyjama verslo konsultavimo įmonė „Strategy Labs“. Tais pačiais metais „Lewben Family Offices“ tampa „Lewben Group“. Atidaromas biuras Amsterdame (Nyderlandai).
2017 m.  gerovės paslaugų teikėja įmonė Lewben keičia savo prekės ženklą ir tampa Lewben Wealth. Lewben Group išplėtė savo paslaugų spektrą ir klientams pradėjo teikti atitikties ir pinigų plovimo prevencijos paslaugas.

Grupės įmonės

Lewben Wealth – turto valdymo paslaugas aukštas pajamas turintiems asmenims teikianti bendrovė.
UAB „Strategy Labs“ –  įmonių vadovų bei valdybos narių konsultavimo įmonė.
UAB „Nordgain“ – teikia finansų ir apskaitos paslaugas.
VšĮ „Lewben Art Foundation“ – nevalstybinė institucija, administruojanti Lietuvos ir užsienio menininkų (nuo XVIII a. pabaigos iki šių dienų) meno kolekciją.
 VšĮ „Lietuvos išeivijos dailės fondas“ nevalstybinė institucija, kurios tikslas – sistemingai tyrinėti išeivijos dailę bei grąžinti kūrinius į tėvynę.

Socialinė atsakomybė

„Lewben Group“ priklausanti VšĮ „Lewben Art Foundation“ yra VšĮ „Lietuvos išeivijos dailės fondo“ steigėja. Šio fondo tikslas – sistemingai tyrinėti Lietuvos išeivijos dailę bei grąžinti kūrinius į tėvynę.
„Lewben Group“ yra socialinio projekto VšĮ „Vilniaus universiteto Teisės klinika“ (VU TK) rėmėja. VU TK teikia nemokamą teisinę pagalbą socialiai pažeidžiamiems asmenims, besikuriančioms įmonėms ir nevyriausybinėms organizacijoms.
„Lewben Group“ yra viena iš Vilniaus operos teatro „Vilnius City Opera“ rėmėjų.
„Lewben Group“ remia Litvak World – ne pelno siekiančią organizaciją, kurios tikslas išsaugoti ir puoselėti LDK žydų kultūrą.

Apdovanojimai, įvertinimai

2015 m. „Lewben Group“ priklausanti įmonė „Nordgain“ pateko į „Verslo žinių“ sudaromą Lietuvoje sparčiausiai augančių finansinių paslaugų bendrovių sąrašą „Lietuvos gazelė 2015“. 
Tarptautinis bankininkystės ir finansų rinkų žurnalas „Euromoney“ 2012 m. – 2014 m. bei 2016 m. - 2018m. „Lewben Group“ pripažino „geriausia šeimos biuro paslaugų teikėja Lietuvoje“.
Puslaidininkinis diskas

Puslaidininkinis diskas arba SSD diskas – diskas, kuriame informacija įrašoma ne į magnetinį diskelį, o į keletą sujungtų flash atminties kortelių.

Veikimo principas

SSD technologija naudoja elektronines sąsajas, kurios suderintos su tradiciniais įvesties/išvesties (I/O – In/Out) būdais, pritaikytais tradiciniams standiesiems diskams.
SSD diskuose nėra jokių mechaninių judančių komponentų. Tai išskiria juos iš elektromechaninių magnetinių diskų (HDD) ar diskelių, naudojančių judančią magnetinę galvutę aplink besisukančią plokštelę informacijai įrašyti ar nuskaityti, kategorijos. Lyginant su elektromechaniniais diskais, SSD diskai yra žymiai atsparesni mechaniniams sukrėtimams, yra daug tylesni, jų prieigos bei uždelsimo laikas daug trumpesnis. Nors 2012 m. SSD diskų kainos krito sparčiai, vidutinė jų kaina vis vien yra apie 8–9 kartus didesnė, lyginant su tradiciniais standžiaisiais diskais.
Nuo 2014 m. dauguma SSD diskų naudoja „NAND“ principu paremtą flash atmintį, kuri leidžia neprarasti duomenų, įrašytų į diską net atjungus maitinimą.
Programinei įrangai, kuriai reikalinga greita prieiga prie duomenų, tačiau nėra svarbi informacija, gali būti skirti operatyviosios atminties (RAM) technologijomis pagrįsti SSD diskai, kurie duomenų po kompiuterio perkrovos neišsaugo. Tokie įrenginiai gali būti maitinami išoriniu maitinimu, pavyzdžiui, baterijomis tam tikrą laiką, jeigu pagrindinis maitinimas dingsta.
Hibridiniai diskai (SSHD) apjungia SSD ir HDD technologijas viename įrenginyje, kuriame įmontuotas kietasis magnetinis diskas bei SSD spartinančioji technologija (podėliavimas). Toks sprendimas gali pasiūlyti našumą, panašų į SSD diskų, naudojantis tam tikra programine įranga.
Branduolinis reaktorius

Branduolinis reaktorius – įrenginys, skirtas pradėti ir kontroliuoti nepertraukiamą grandininę branduolinę reakciją. Dažniausiai branduoliniai reaktoriai yra naudojami gaminti elektros energiją ir varyti povandeninius laivus. Šiluma, išsiskyrusi branduolio skilimo metu, paprastai yra perduodama dirbančiajai medžiagai (vanduo arba dujos), kuri teka per turbinas, o šios tiekia energiją laivo propeleriams arba generatoriams.

Veikimo principas

Branduoliniai reaktoriai, kaip ir tradicinės elektrinės įkinko terminę energiją. Esminis skirtumas tas, kad terminės elektrinės tai daro degindamos iškastinį kurą, o branduolinis reaktorius atlieka branduolio dalijimąsi.

Branduolinis dalijimasis

Kai didelis ir skalus atomo branduolys (uranas-235 arba plutonis-239) sugeria neutroną, jis gali pereiti branduolinį dalijimąsį. Sunkusis branduolys skyla į du arba daugiau lengvesnius branduolius (skilimo produktus), tai išlaisviną kinetinę energiją, gama spinduliuotę bei laisvuosius neutronus. Dalis šių neutronų gali būti vėliau sugerti kitų branduolių ir sukelti tolimesnius skilimo įvykius, kurie išleidžia vėl neutronus ir taip tęsiasi, kol skyla paskutinis branduolys. Tai vadinama grandinine branduoline reakcija.
Grandininę branduolinę reakciją galima valdyti naudojant neutronų nuodus arba neutronų lėtiklius taip pakeičiant neutronų porciją, kuri sukels daugiau skilimų. Branduoliniai reaktoriai dažniausiai turi automatinę ir rankinio valdymo sistemas, kurios nutraukia dalijimosi reakciją, jeigu aptinkamos nesaugios būsenos.
Bendrai naudojami lėtikliai turi savyje įprastinį (lengvąjį) vandenį, kietą grafitą ir sunkųjį vandenį.

Šilumos gaminimas

Reaktoriaus branduolys gamina šilumą keliais būdais. Vienas iš būdų yra, kai skilimo produktų kinetinė energija verčiama į šiluminę energiją.

Pirmieji reaktoriai

Pirmasis branduolinis reaktorius Chicago Pile-1 buvo sukonstruotas 1942 m. JAV, Čikagos universitete, vadovaujant Enrikui Fermi. 1946 m. pirmasis reaktorius buvo sukonstruotas ir Europoje, šiam projektui vadovavo Igoris Kurčiatovas.
Herenvaldės piliakalnis

Herenvaldės piliakalnis – prūsų piliakalnis Sembos pusiasalyje, Naujųjų Kuršių, (vok. Neukuhren, nuo 1946 m. rus. Пионерский – Pionerskis, Zelenogradsko rajonas, Kaliningrado sritis) miestelio pakraštyje, į vakarus nuo buvusio Herenvaldės dvaro, Lašišupio dešiniajame krante.

Piliakalnis

Įrengtas aukštumos iškyšulyje. Šlaitai 13–15 m aukščio. Piliakalnio aikštelė trikampė, 36 x 31 m dydžio, jos pietinis galas 0,7 m žemesnis už šiaurinį. Aikštelę iš pietų pusės nuo laukų skiria pasagos pavidalo 3 m aukščio pylimas. Piliakalnio šlaitai sutvirtinti akmenimis. Herenvaldės piliakalnis datuojamas I tūkstantmečiu.
Keramos salos

Keramos salos (jap. 慶良間諸島 Kerama Shotō) yra 22 salos, esančios 32 km nuo Okinavos salos Japonijoje. Keturios salos yra gyvenamos: Tokašikidžima (jap. 渡嘉敷島 Tokashikijima), Dzamamidžima (jap. 座間味島 Zamamijima). Akadžima (jap. 阿嘉島 Akajima) ir Gerumadžima (jap. 慶留間島 Gerumajima). Salos priklauso Šimadžirio apskričiai.
Antrojo Pasaulinio karo metu per Okinavos mūšį salose išsilaipino 77-oji pėstininkų divizija 1945 m. kovo 26 d. Po to sekė kiti išsilaipinimai ir salynas buvo užimtas per penkias dienas. Kerama buvo naudojamas kaip tarpinis punktas Okinavos užėmimui. Per mūšį prasidėjo masinės civilių savižudybės.
Pirmasis JAV laivas, išmetęs inkarą uoste buvo USS Makino sala.
Šiose salose buvo tikra romantiška istorija apie du šunis, gyvenančius gretimose salose, kurie įsimylėjo. 1988 m. apie tai buvo sukurtas japonų filmas Aš noriu pamatyti Marlyn (Marilyn ni Aitai). Dabar tai populiarus paplūdimys ir Okinavos turistų nardymo vieta.
Kurugvati

Istorija

1716 m. Kurugvati upės pakrantėse Chuanas Gregorijus de Bazanas de Pedrasa įkūrė gyvenvietę, kurią pavadino Villa de San Isidro Labrador de los Reyes Católicos de Curuguaty. Trigubo Aljanso karo metu Fransiskas Solanas Lopesas paskelbė Kurugvati šalies sostine. 1869 m. miestą sugriovė brazilai. 1901 m. Kurugvati miestas atkurtas.
Upės ir miesto pavadinimas kilo nuo gvaranių žodžio kurugua, reiškiančio kvapiojo sausmino (Sicana odorifera) augalą.
Patalininkas

Patalininkas (rus. постельничий) – sena pareigybė kunigaikščio ar caro dvare; rūmininkas, tvarkantis valdovo patalynę ir nakvynes.
Šaltiniuose pirmą kartą minima 1495 m. Iki tol ši pareigybė vadinosi покладник. Nuo XV a. užėmė svarbią padėtį kitų rūmininkų tarpe. Patalininkas tvarkė vadinamajį „patalinį iždą“ (ikonos, kryžiai, auksiniai ir sidabriniai indai, apranga ir kt.). Patalininkas buvo vienu artimiausių caro tarnų – jis dažnai miegodavo viename kambaryje, kartu vaikščiodavo į pirtį, stebėdavo, kad caras turėtų visus reikalingus buities daiktus ir kt.
Carinėje Rusijoje patalininkas vadovavo Patalų prikazui. Patalininko pareigybė susijusi su tarnavimu asmeniškai carui. Patalininkai dažnai turėjo didelę įtaką carui, bet jis buvo asmeninis tarnas, todėl aukštos kilmės didikai šių pareigų neidavo. Iš 16 pirmųjų šeimų, kurių nariai buvo caro patalininkai, tik dvi šeimos iškilo (Volynskiai ir Godunovai). Keli patalininkai vėliau gavo aukštus rūmininkų laipsnius (pvz., okolničių).
Patalininkas paprastai būdavo šiek tiek jaunesnis už orūžničių (ginklininką).
Šalčininkų rajono savivaldybės taryba 2011–2015 m.

Šalčininkų rajono savivaldybės taryba – Lietuvos Respublikos Šalčininkų rajono savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2011 m. vasario 27 d. 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2010 m. liepos 20 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus bei iš išsikėlusių kandidatų, jeigu jų išsikėlimą parašais parėmė ne mažiau kaip dešimt procentų skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų.

Veikla

Pirmasis savivaldybės tarybos posėdis įvyko 2011 m. balandžio 7 d. Šalčininkų rajono savivaldybės meru išrinktas Zdzislavas Palevičius, už jį pasisakė visi 25 tarybos nariai. Mero pavaduotoju paskirtas Andžejus Andruškevičius, administracijos direktoriumi – Boleslavas Daškevičius.
Gibraltaro herbas

Gibraltaro herbas – vienas iš Gibraltaro kaip šalies atributų. Pirmasis herbas Gibraltarui suteiktas Izabelės Kastilietės 1502 m. liepos 10 d. Tame herbe buvo raudona trijų bokštų pilis, po kuria kabojo auksinis raktas.
Aleksandras Kriščiūnas

Aleksandras Kriščiūnas (g. 1945 m. kovo 28 d. Kaune) – Lietuvos fizioterapinės medicinos ir reabilitacijos gydytojas, kardiologas, habilituotas biomedicinos mokslų daktaras.

Biografija

1968 m. baigė Kauno medicinos institutą. 1985 m. medicinos mokslų daktaras. 2004 m. Latvijos universiteto garbės daktaras.
1973–1991 m. dirbo Širdies ir kraujagyslių fiziologijos ir patologijos mokslinio tyrimo institute; 1985–1991 m. Organizacinės ir metodinės laboratorijos vedėjas. Nuo 1991 m. Kauno medicinos universiteto Reabilitacijos klinikos vadovas, nuo 1992 m. profesorius.
Nuo 1992 m. Lietuvos reabilitologų asociacijos valdybos pirmininkas, nuo 1996 m. Pasaulinės reabilitologų asociacijos medicinos tarybos narys, nuo 2003 m. Baltijos šalių reabilitologų asociacijos prezidentas.

Mokslinė veikla

Mokslinio darbo pagrindinė sritis – ligonių ir neįgaliųjų reabilitacijos programų parengimas ir įgyvendinimas. Parašė daugiau kaip 250 mokslinių straipsnių.
Montanoceratops

Išvaizda

Ilgis – 3 m, aukščio sulig žmogum. Ant snukio turėjo ragą. Uodega stora ir lanksti ir tikriausiai buvo gana vikriai judinama į šonus. Galbūt tai buvo ir tos pačios rūšies gentainių atpažinimo priemonė ar regimasis ženklas poravimosi laikotarpiu.
Vlogas

Vlogas (angl. vlog – video blog) – vaizdo tinklaraštis. Vlogeriai paprastai kuria mados, kosmetikos, sporto, kelionių, kompiuterinių žaidimų, gyvenimo būdo ir kt. vaizdo tinklaraščius. Vlogų reikšmė pastaruoju metu tiek Lietuvoje, tiek pasaulyje didėja, ypač tūkstantmečio kartos (Y, Z)  tarpe.
Pirmieji vaizdo tinklaraščiai pasirodė kartu su pirmosiomis vaizdo įrašų dalinimosi platformomis internete. 2007 m. šio reiškinio paplitimą dar labiau paskatino „YouTube“ pristatyta partnerystės paslauga, suteikianti galimybę jų kūrėjams užsidirbti iš internetinių reklamų. Iki 2012 m. priėjimas prie jos buvo labai ribotas. Dabar tapo populiaria „YouTube“ vaizdo įrašų kategorija. Iš pradžių ir „Vimeo“ buvo pamėgta vlogerių platforma.
Meksikos ralis

Meksikos ralis – kasmetinės klasikinio ralio lenktynės nuo 2004 m. esančios Pasaulio ralio čempionato dalimi. Meksikos ralis vyksta šalies Gvanachuato valstijos teritorijoje. Ralio etapai vyksta šalia Leono, Silao, Irapuato ir Gvanachuato miestų.
Meksikos ralio lenktynės vyksta aukštikalnėse apie 2,7 km aukštyje, dėl to WRC automobilių varikliai praranda apie 20 proc. galingumo.
Vikižodynas

Vikižodynas (angl. Wiktionary) – universalaus internetinio žodyno kūrimo projektas, Vikipedijai bei kitiems Vikimedijos projektams giminingas projektas, besiremiantis mediawiki programine įranga ir yra laisvai prieinamas internete.
Vikižodyno projekto tikslas – sukurti laisvai prieinamą bei universalų žodyną – tiek bendrąjį kuria nors (pvz., lietuvių kalba), tiek ir kitomis kalbomis, tiek sinonimų, vietovardžių, frazeologizmų, vardažodžių, taip pat pateikti vertimus į kitas kalbas.
Pagal Daniel Alston idėją projektas pradėtas realizuoti anglų kalba 2002 m. gruodžio 12 d. Vikižodyno projektas lietuvių kalba pradėtas kurti 2003 m. Lietuvių Vikižodyne  2009 sausio 22 d. buvo pasiekta 100 000 straipsnių riba. Šiuo metu yra virš 600 000 žodžių ir frazių.
Arminijonai

Arminijonai (remonstrantai) – Nyderlandų kalvinistų sekta, atsiradusi XVII a. pradžioje. Sektos įkūrėjas J. Arminijus (1560–1609 m.). Nuo jo pavardės ir kilo sektos pavadinimas.
Arminijonai atsisakė oficialios kalvinizmo predestinacijos doktrinos ir pasisakė už tikėjimo toleranciją.
1610 m. generaliniams luomams įteikė remonstraciją, kurioje buvo išdėstyti šios sektos tikėjimo pagrindai. 1611 m. arminijonų priešininkai gomaristai (pagal teologo F. Gomaros pavardę), pateikė kontrremonstraciją, ginančią ortodoksines kalvinizmo dogmas. Tarp šių religinių grupių prasidėjo religinė ir politinė kova, kuri baigėsi arminijonų pralaimėjimu. Jie buvo paskelbti eretikais.
1630 m. sudarė atskirą religinę bendruomenę, o 1795 m. buvo pripažinti valstybės.
Olmontai

Istorija

Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. 1562 m. šioje vietovėje minimas Wolimontów kaimas, kuris priklausė lietuvių didikams Valimantaičiams. 1769 m. liepos 13 d. šalia kaimo įvyko Olmontų mūšis tarp Baro konfederacijos ir Rusijos imperijos kariuomenės. Vienu ar kitu laikotarpiu kaimas buvo užrašomas kaip Olemonty, Elmunty, Wolemunty, Wolimunty ir Volmunty.
2ch

2ch (2ちゃんねる, tariamas kaip „ny - čian'neru“) – didžiausias Japonijoje ir vienas didžiausių pasaulio internetinių diskusijų forumų. Jį 1999 metais įkūrė Hiroyuki Nishimura (Hiroyuki Nishimura, žinomas kaip tiesiog „Hiroyuki“ (ひろゆき)). 2001 metais lankytojų skaičius pasiekė 10 milijonų kasdien, jis daro ženklią įtaką Japonijos visuomenei, kartu su tradicinėmis žiniasklaidos priemonėmis, tokiomis kaip televizija, radijas ar laikraščiai.

Apžvalga

Hirojuki Nišimura iki šiol tebėra oficialus 2ch savininkas, tačiau 2ch pagrinde tvarkomas savanorių grupės, sudarytos iš 2ch lankytojų. Pats 2ch yra nekomercinis, ir išsilaiko iš reklamos bei puslapių talpinimo kompanijos paramos.
Šis diskusijų forumas unikalus savo dydžiu ir valdymo stiliumi. Čia yra daugiau kaip 100 „lentų grupių“ (japoniškai ita), kiekviena turi savo išskirtinę temą (pvz., „Socialinės naujienos“, „Kompiuteriai“, „Maisto gamyba“). Kiekviena „ita“ paprastai turi šimtus pokalbių, kuriuos sudaro diskusijų puslapiai, sukurti anoniminių vartotojų kiekvienai smulkiai temai (pvz., „Ateinantys rinkimai Tokijuje, 4-as balsavimas“).
Skelbimų („postų“) skaičius vienoje gijoje ribojamas iki 1000, tada gija turi būti atnaujinta.
Bazė

Bazė – chemijoje tai cheminis junginys, kuris turi laisvą elektronų porą su kuria gali prijungti H⁺ dalelę (protoną). Kitaip bazė tai protonų akceptorius. Bazė yra rūgšties priešingybė ir reakcija tarp rūgšties ir bazės vadinama – neutralizacijos reakcija.
Gerai žinomi bazių pavyzdžiai yra natrio hidroksidas ir amoniakas.
Puškoniai

Istorija

Kaimas pirmą kartą minimas 1554 m.

Žymūs žmonės

Kaime gimė politikas Petras Baguška (1941–).
Maljorkos Palma

Katedra

Palmos Katedra buvo pastatyta ant buvusios mečetės liekanų. Nors statybos buvo pradėtos 1229 metais, jos nesibaigė iki pat 1601-ųjų. Architektas Antonijus Gaudi buvo pakviestas katedros restauravimo darbams 1901 metais.
Pašingas

Istorija

Pašingas minimas nuo XII amžiaus.
Toras (Marvel Comics)

Veikėjo biografija komiksuose

Toro tėvas Odinas nusprendžia, kad jo sūnus turi būti pamokytas nuolankumo ir todėl jį perkelia į iš dalies neįgalaus žmogaus, medicinos studento Donaldo Bleiko, kūną. Toras nebeatsimena, jog yra dievas. Tapęs gydytoju Bleikas išvyksta atosotogauti į Norvegiją, čia jis tampa ateivių žvalgybos liudininku. Bleikas pabėga nuo ateivių į olą. Atradęs savo kūjį Mjolnirą ir trenkęs su juo per akmenis jis vėl tampa dievu. Vėliau (Toras #158 numeryje) Blekas sužino, jog jis visada buvo Toras, tik Odino burtai jį privertė užmiršti savo istoriją ir tikėti, jog jis yra mirtingasis.
Nugalėję ateivius Toras gyvena dvigubą gyvenimą: gydosi savo ligą privačioje įstaigoje pas seselę – Džeinę Foster ir gina žmoniją nuo blogio. Toro buvimas Žemėje sudomina jo netikrą brolį – Lokį. Lokis yra atsakingas už trijų Toro priešų atsiradimą: Sugerties žmogus (angl. Absorbing Man), Naikintojas (angl. Destroyer) ir Žlugdytojas (angl. Wrecker). Vieną kartą Lokio taktika neplanuotai buvo naudinga ne jam – nors jam ir pavyko sukurti Halko iliuziją ir taip įvylioti Lokį į mūšį, bet dėl to susiformavo superherojų komanda – Keršytojai. Toras yra vienas iš šios komandos įkūrėjų. Toro ankstyvieji priešai buvo Zarkas (angl. Zarrko), Rytojaus žmogus (angl. the Tomorrow Man), Radioaktyvusis žmogus (angl. the Radioactive Man), Lavos žmogus (angl. the Lava Man), Kobra (angl. the Cobra), Ponas Haidas (angl. Mister Hyde), Kerėtoja ir Budelis (angl. the Enchantress and the Executioner) ir Pilkoji chimera (angl. Grey Gargoyle).